Jamusukro Švč. Mergelės Marijos Taikos Karalienės bazilika

Jamusukro Švč. Mergelės Marijos Taikos Karalienės bazilika () – mažoji bazilika, esanti Dramblio Kaulo Kranto oficialiojoje sostinėje Jamusukre. Gineso rekordų knygoje ji įrašyta kaip didžiausia bažnyčia pasaulyje, lenkianti iki tol didžiausia laikytą Vatikano Šv. Petro baziliką. Ji užima 30 tūkst. m² teritoriją ir yra 158 m aukščio. Tiesa, į jos plotą įskaičiuotas ir arkadomis apsuptas šventorius.Massaquoi, Hans J. (December 1990).  „An African’s gift to the Vatican: the world’s largest church – Felix Houphouet-Boigny, Basilica of Our Lady of Peace“. Ebony. Johnson Publishing Co.

Jamusukro Taikos Mergelės bazilika pastatyta 1985–1989 m., o pašventinta popiežiaus 1990 m. Pastatas savo architektūra primena Vatikano baziliką, suprojektuotas iš Libano kilusio Dramblio Kaulo Kranto architekto Pierre Fakhoury. Pastatyta Prancūzijos bendrovės „Dumez“, iš marmuro, atvežto iš Italijos, dekoruota prancūziškais vitražais. Centrinis bažnyčios pastatas – vienanavis, talpina 7000 maldininkų. Aplink ratu išdėstyta arkada, o iš šonų yra dvi vilos (koplyčios).

Bazilikos statyba šaliai kainavo 300 mln. JAV dolerių, todėl susilaukė daug kritikos, kadangi tokios statybos laikytos per didele prabanga skurde gyvenančiai šaliai. Jamusukro Taikos Mergelės bazilika nėra katedra – vyskupo rezidencija yra Jamusukro Šv. Augustino katedroje.

 Šaltiniai 

Kategorija:Bazilikos
Kategorija:Dramblio Kaulo Kranto statiniai